Foto: REUTERS / Akintunde Akinleye Nigeriyaning shimoli-g‘arbiy qismida kemaning halokatga uchrashi oqibatida kamida 22 kishi halok bo‘ldi. Shuningdek, 26 inson bedarak yo‘qolgan bo‘lishi mumkin. Bu haqda PM News Nigeria gazetasi xabar qilmoqda. 60 yo‘lovchi bo‘lgan kema Niger daryosi bo‘ylab harakatlangan. Gazetaning mahalliy hukumatga asosan xabar berishicha, 22 kishi halok bo‘ldi, yetti kishi qutqarildi. "Tirik qolganlardan ba’zilari kema daryoda katta xoda bilan to‘qnashib ketgani, so‘ng ag‘darilganini aytishdi", - degan Nigeriyaning favqulodda vaziyatlar bo‘yicha milliy boshqarmasi xodimi Malam Husayniy Ibrohim. Avvalroq, rasmiylar bu kema haddan tashqari ortiqcha yuklangan bo‘lishi mumkinligini aytishgandi, buning natijasida qurbonlar soni yana ortishi mumkin.